**Hapet Thirrja për Mobilitete (Bursa) Studentësh dhe Stafi të UPT-së në kuadër të Marrëveshjes KA1 të Programit Erasmus + për vitin 2019 në Universitetin AGH UST në Poloni**

Në kuadër të programit Erasmus + dhe marrëveshjes KA1 biletarale, është hapur thirrja për aplikime për bursa për mobilitete për studentët dhe stafin e Universitetit Politeknik të Tiranës në Universitetin AGH UST në Poloni.

**Llojet e mobilitetit përfshijnë:**

* Shkëmbimin e studentëve për studime
* Shkëmbimin e stafit për mësimdhënie
* Shkëmbimin e stafit për trajnim

**Kohëzagjatja e bursave:**

-      Shkëmbimi i studentëve ( 1 semestër = 5 muaj ) – numri total i studentëve: **4 studentë**

-          Shkëmbimi i stafit për mësimdhënie - numri total i stafit për mësimdhënie: **4 staf,** 5 ditë

 secili plus 2 ditë për një udhëtim.

- Shkëmbimi i stafit për trajnim - numri total i stafit për trajnim: **6 staf,** 5 ditë secili

 plus 2 ditë për një udhëtim.

**Dokumentat e nevojshme për aplikim për studentët:**

- CV në Anglisht;

- Kopje e Pasaportës;

- Vërtetim studenti;

- Listë notash e studimeve deri në momentin e aplikimit;

- Letër Motivimi (në gjuhën angleze);

- Çertifikatë e gjuhës së huaj\*;

- Dokumenti Learning Agreement\*\*

*\*Niveli minimal i kërkuar për gjuhën Angleze është B2.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.*

*KUJDES: Ju duhet të përzgjidhni të kryeni në Universitetin AGH UST lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.*

*Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga koordinatori akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

*Informacion lidhur me programet e shkëmbimit gjeni në linkun:* [*https://www.international.agh.edu.pl/eng/exchange-programmes/*](https://www.international.agh.edu.pl/eng/exchange-programmes/)

***Afati për aplikim për studentët : deri më 15 Janar 2019***

**Dokumentat e nevojshme për aplikim për mësimdhënie ose trajnim për stafin:**

* CV+ lista e publikimeve (në gjuhën angleze);
* Letër motivimi(në gjuhën angleze);
* Kopje e Pasaportës;
* Diploma e nivelit të fundit të studimeve.
* Çertifikata e gjuhës së huaj (Niveli minimal i gjuhës angleze B2)
* Aprovim nga Përgjegjësi i njësisë bazë ku aplikanti bën pjesë, në lidhje me planin e mobilitetit dhe periudhën, të parashikuara për tu kryer në Universitetin pritës\*;
* Letra konfirmuese nga Universiteti pritës\*\*;
* Dokumenti i Mobility Agreement (“Staff Mobility for Teaching” or Staff Mobility for Training”) për stafin akademik në Universitetin pritës\*\*\*;

*\*Plani i mobilitetit për mësimdhënie (teaching) ose trajnim (training), si dhe periudha e propozuar e mobilitetit për stafin akademik, duhet të aprovohet/firmoset paraprakisht nga Përgjegjësi i njësisë bazë ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf akademik në Universitetin pritës, paraprakisht duhet të kenë aprovimin nga universitetin pritës (Dekan/ Titullar Departamenti ose program studimi/ Profesor), për kryerjen e aktivitetit mësimdhënës ose research gjatë periudhës së mobilitetit. Ai/ ajo do të duhet t’ju dërgojë një dokumet paraprak aprovues, të cilin do të duhet ta bashkangjisni me dokumentet e tjera të kërkuara për aplikimin tuaj.*

\*\*\* *Mobility Agreement për Teaching (mësimdhënie) or Training (trajnim) për stafin akademik është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga Përgjegjësi i njësisë bazë, sipas pikës më sipër. Kjo është formë standarte e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës,i cili është Zv.Rektori për Anën Shkencore dhe Marrëdhëniet me Jashtë.*

***Afati i aplikimit për stafin akademik: deri më 15 Janar 2019***

Aplikimi kryhet pranë zyrës së Projekteve dhe Marrëdhënieve me jashtë në UPT. Për informacione shtesë në lidhje me proçesin e aplikimit në UPT mund të kontaktoni : zyraekarrieres @upt.al

Për më shumë informacion rreth universitetit pritës klikoni: <https://www.agh.edu.pl/en/>